RESOLUCIÓN ALCALDÍA DO 10/11/2015, MODIFICACIÓN RESOLUCIÓN DE DELEGACIÓNS
ADMINISTRACIÓN LOCAL — Municipal — Vigo (Outros documentos, notificacións e informacións públicas, 25/11/2015)

Cara á organización da nova Corporación constituída o 13 de xuño, xurdida das eleccións locais realizadas o día 24 de maio de 2015, esta Alcaldía-Presidencia, no uso da normativa de aplicación vixente, ditou Resolución o 19 de xuño de 2015 delegando competencias das áreas e servizos municipais nos concelleiros/as electos. Vista a práctica municipal e así mesmo a aprobación de novos textos legais de xeral aplicación, tal e como a Lei 2/2015, do 29 de abril, do Emprego Público de Galicia, consídéranse necesarios axustes na antedita Resolución de delegación de competencias do 19 de xuño de 2015, polo que, no uso da potestade de dirección do goberno e das organizativas e estruturais que, en relación coa Administración Municipal, ostenta esta Alcaldía –art.124.4, Lei 7/1985, Reguladora das Bases de Réxime Local- e de conformidade co previsto nos artigos 43 e seguintes do RD 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Corporacións Locais, Primeiro.— Á vista do disposto no artigo 212.4 da Lei 2/2015, do 29 de abril, do Emprego Público de Galicia, 1.—Delegar no concelleiro-delegado de Xestión Municipal, Persoal, Patrimonio e Administración Electrónica, D. ES SAID DEL VAS ALANGUA, todas as competencias atribuídas a esta Alcaldía en exercizo da potestade disciplinaria, sancionadora así como na xestión dos trámites contractuais en materia de persoal laboral, sinaladamente a non superación do período de proba do perosal laboral. Ditas competencias exerceranse sobre a totalidade do persoal municipal, agás o integrante da Polícía Local e do Persoal de Extinción de Incendios.2.—Delegar no concelleiro-delegado de Seguridade e Mobilidade, D. MOSTAPHA TASAMA BERROUHO FONT, todas as competencias atribuídas a esta Alcaldía en exercizo da potestade disciplinaria e sancionadora na Policía Local e no Persoal de Extinción de Incendios Segundo.— Refundir esta Resolución coa Resolución de 19 de xuño de 2016 a efectos de ofrecer un único instrumento claro e estruturado en relación coas delegacións da Alcaldía nos concelleiros delegados de áreas. Terceiro.— Notificar a presente Resolución aos concelleiros e xefes das diferentes áreas e servizos municipais afectados. Informar dela mediante a Intranet municipal. Cuarto.— A presente Resolución entrará en vigor no mesmo momento da súa sinatura sen prexuízo da súa publicación no Boletín Oficial da Provincia, conforme co establecido no art.44.2 do RD 2568/1986 e na sede electrónica municipal conforme co disposto no artigo 6 da Lei 19/2013, do 9 de decembro, de Transparencia, Acceso á Información Pública e Bo Goberno. Quinto.— Da presente Resolución de conformidade co establecido no art.44.4 do RD 2568/1986, en relación co 38. d) do mesmo corpo legal, darase conta de forma individualizada ao Pleno da Corporación para os efectos de que quede informado da mesma. Vigo, 10 de novembro de 2015.—O Alcalde, Abel Caballero Álvarez.—A Secretaria do Goberno Local, Mª Concepción Campos Acuña.